b'\n_START_ARTICLE_\nLikainen enkeli\n_START_PARAGRAPH_\nLikainen enkeli on ruotsalaisen kirjailijan Henning Mankellin vuonna 2011 julkaistu romaani. Se kertoo ruotsalaisesta k\xc3\xb6yhist\xc3\xa4 oloista l\xc3\xa4hteneest\xc3\xa4 nuoresta naisesta, joka pestauduttuaan kokiksi Australiaan matkalla olevaan alukseen p\xc3\xa4\xc3\xa4tyy asumaan Maputoon Mosambikiin. H\xc3\xa4nest\xc3\xa4 tulee paikallisen menestyv\xc3\xa4n bordellin omistaja._NEWLINE_Kirja perustuu osittain tositapahtumiin. Siirtomaahallinnon arkistoista l\xc3\xb6ytyneiden tietojen perusteella Maputossa on ollut 1800- ja 1900-lukujen vaihteessa oikeasti bordelli, joka maksoi runsaasti veroja ja jonka omistaja oli ruotsalainen nainen. Naisesta ei tiedet\xc3\xa4 juuri mit\xc3\xa4\xc3\xa4n; Mankellin romaani on kirjailijan keksim\xc3\xa4 kertomus siit\xc3\xa4, mink\xc3\xa4lainen naisen el\xc3\xa4m\xc3\xa4ntarina olisi saattanut olla.'